**ტენდერი გარემოსდაცვითი კამპანიის ბრენდინგის შემუშავებაზე**

***ნარჩენების მართვის ტექნოლოგიები რეგიონებში, ფაზა II* პროგრამის ფარგლებში**

**Reference: CENN/WMTR - Keep Georgia Beautiful Branding**

CENN, პროგრამის *ნარჩენების მართვის ტექნოლოგიები რეგიონებში, ფაზა II–ის* (WMTR II), ფარგლებში აცხადებს ტენდერს ***ჩვენ გარემოსათვის / Keep Georgia Beautiful* კამპანიის ბრენდინგზე.**

**კამპანიის შესახებ:** კამპანია ***ჩვენ გარემოსათვის / Keep Georgia Beautiful*** მიზნად ისახავს საქართველოს ტერიტორიაზე არსებული დანაგვიანებული ადგილების დასუფთავებას და აღნიშნულ უბნებზე სისუფთავის შენარჩუნებას კერძო, საჯარო და სამოქალაქო სექტორთან თანამშრომლობით. კამპანია მოუწოდებს კერძო კომპანიებს, არასამთავრობო და სამთავრობო ორგანიზაციებს, ადგილობრივ მოსახლეობასა და სხვა დაინტერესებულ პარტნიორებს, ხელი შეუწყონ ქვეყანაში გარემოსადმი პასუხიმგებლიანი დამოკიდებულების განვითარებას და საზოგადოების ყოველდღიურ ცხოვრებაში მწვანე ჩვევების დანერგვას.

კამპანიის პარტნიორობით დაინტერესებულ კომპანიებს, ორგანიზაციებსა და პირებს შეუძლიათ, აირჩიონ კონკრეტული ტერიტორია, რომლის მოვლა-პატრონობაზეც აიღებენ პასუხისმგებლობას. ამ ტერიტორიაზე დამონტაჟდება საინფორმაციო ბანერი, რომელიც საზოგადოებას ამცნობს, თუ რომელი ორგანიზაცია/პირი ზრუნავს კონკრეტული ტერიტორიის სისუფთავეზე.

**აღნიშნული კამპანია წარმოადგენს ამერიკული ინიციატივის *Keep America Beautiful* ქართულ ანალოგს. ამერიკული გამოცდილების გასაცნობად, გთხოვთ, იხილოთ ვებგვერდი -** [**https://www.kab.org/**](https://www.kab.org/)

**დაინტერესებულმა კომპანიამ უნდა უზრუნველყოს შემდეგი სახის მომსახურებ**ა:

* კამპანიის ბრენდინგი და ქართულ კონტექსტზე მორგება პროგრამის გუნდთან ერთად;
* ვიზუალური მასალის დამუშავება საინფორმაციო-ინტერაქტიული პორტალისათვის
* სოციალური მედიის კამპანიის მომზადება და განხორციელება პროექტის გუნდთან ერთად

**ტენდერში მონაწილეობა:**

* ტენდერში მონაწილეობა შეუძლიათ იურიდიულ პირებს
* დაინტერესებულმა პირებმა / კომპანიებმა უნდა წარმოადგინონ შემოთავაზებები 2018 წლის 8 მარტამდე შემდეგ ელექტრონულ მისამართზე: salome.sulaberidze@cenn.org
* კითხვების ან/და კონსულტაციის საჭიროების შემთხვევაში, დაგვიკავშირდით 558 65 56 28, 555 50 49 55
* წერილის სათაურში გთხოვთ, მიუთითოთ – CENN/WMTR **- Keep Georgia Beautiful Branding**

**სატენდერო პაკეტი უნდა მოიცავდეს:**

* საკონტაქტო ინფორმაცია (კომპანიის დასახელება, მისამართი, საკონტაქტო ტელეფონი, ელფოსტა, ვებგვერდი);
* მოცემული ინფორმაციის შესაბამისად მომზადებული ბრენდინგის კონცეფცია;
* კომპანიის გამოცდილების ამსახველი მასალა (ლინკები, კამპანიები და ა.შ.)
* სამუშაოს შესრულების პერიოდი;
* მომსახურების საფასური;
* ამონაწერი მეწარმეთა და არასამეწარმეო (არაკომერციული) იურიდიულ პირთა რეესტრიდან, რომელიც ადასტურებს, რომ პრეტენდენტის ქონებაზე არ არის რეგისტრირებული ყადაღა/აკრძალვა, საგადასახადო გირავნობა/იპოთეკა და არ არის რეგისტრირებული მოვალეთა რეესტრში;
* ცნობა სასამართლოდან, რომ მის მიმართ არ მიმდინარეობს გადახდისუუნარობის საქმის წარმოება (სავალდებულოა ტენდერში გამარჯვების შემთხვევაში);

სატენდერო პაკეტის არასრულყოფილად წარმოდგენის შემთხვევაში, შემოთავაზება არ განიხილება.

**CENN- ვინ ვართ ჩვენ:**

CENN არასამთავრობო რეგიონული ორგანიზაციაა. ჩვენ ვიცავთ გარემოს სამხრეთ კავკასიაში მდგრადი განვითარების ხელშეწყობის მიზნით. ჩვენი ორგანიზაცია აქტიურად მუშაობს კლიმატის ცვლილებასთან ბრძოლის; რესურსების მდგრადი მართვის; ჯანსაღი, წარმატებული და კლიმატის მიმართ სტაბილური თემების ფორმირებისა და განვითარების; გარემოსდაცვით საკითხებში ქალთა ჩართულობისა და მათი როლის ზრდის მიმართულებებით.

1998 წლიდან ჩვენ აქტიურად ვმუშაობთ ადგილობრივ თემებთან და რეგიონის სახელმწიფოებთან განვითარების მწვანე მიმართულებების დანერგვის მიზნით. ჩვენ გვჯერა, რომ მდგრადი განვითარება მიღწევადია კომუნიკაციის, თანამშრომლობისა და საზოგადოების სხვადასხვა ჯგუფის თანამონაწილეობის შედეგად. გარემოსდაცვითი მიმართულებით არსებული ლოკალური და რეგიონალური პრობლემების ეფექტიანად გადასაჭრელად ჩვენ ვახორციელებთ საერთო პროექტებს სომხეთში, აზერბაიჯანსა და საქართველოში.

სამხრეთ კავკასიის ტერიტორიაზე არსებული ოფისებითა და 50-ზე მეტი მუდმივი თანამშრომლით ჩვენ გვაქვს რესურსი, გამოცდილება და ამბიცია, შევქმნათ ხარისხიანი და მაღალპროფესიონალური პროდუქტი. ჩვენი ორგანიზაცია ეხმარება საზოგადოებრივ და კერძო სექტორს, მთავრობასა და ადგილობრივ თემებს მათ წინაშე არსებული გარემოსდაცვითი პრობლემების თანამედროვე და ეფექტიანი გზებით მოგვარებაში, წარმატებული და კონკურენტუნარიანი გარემოსდაცვითი სოციალური აქტივობების განხორციელებასა და რესურსების ეფექტიან მართვაში.

**WMTR II პროგრამის შესახებ:**

ნარჩენების მართვის ტექნოლოგიები რეგიონებში, ფაზა II (WMTR II), USAID-ის მიერ დაფინანსებული პროგრამაა, რომელსაც CENN ახორციელებს 2017 წლის მარტიდან. პროგრამა ხელს უწყობს საქართველოს მთავრობას ნარჩენების მართვის სექტორის მოდერნიზებაში და მხარს უჭერს მდგრად განვითარებასა და ინკლუზიურ ეკონომიკურ ზრდას, უზრუნველყოფს ნარჩენების ისეთ მართვას, რომელიც მინიმუმამდე დაიყვანს ნარჩენების მიერ ადამიანის ჯანმრთელობასა და ბუნებრივ რესურსებზე მიყენებულ ზიანს.

WMTR II პროგრამა მუშაობს კახეთისა და შიდა ქართლის რეგიონებში, აჭარის ა.რ.–სა  და ქალაქ თბილისში. პროგრამა ხელს უწყობს ინოვაციური მიდგომების დანერგვას, ახალი ტექნოლოგიების გამოყენებას და ძლიერი თანამშრომლობის ჩამოყალიბებას რათა მიაღწიოს, შეინარჩუნოს და გააფართოოს დასახული ამოცანები და გადაჭრას მდგრადი განვითარების გამოწვევები.

 WMTR II პროგრამა მოიცავს ოთხ ძირითად მიმართულებას:

1. ნარჩენების ინტეგრირებული მართვის სისტემის განხორციელება
2. ნარჩენების გადამამუშავებელი კერძო სექტორის გაძლიერება
3. გარემოს დაბინძურებისათვის ჯარიმების სისტემის და ნარჩენების მართვის სატარიფო პოლიტიკის გაუმჯობესება
4. საზოგადოების ცნობიერების ამაღლება.